OpenLLM-France/wikimedia huggingface dataset:
# Guerzenneu Breih-Izel/Er Marù hag er Hoèdour

Oberennoù damheñvel pe handelvoù all zo ivez, gwelout Ar c’heuneutaer hag ar maro.
| ◄ Er Mèuour hag er Penmoh | Er Marù hag er Hoèdour | En Azen hag er Hi bihan ► |
* Kroset édan ur fagoden ponér,
* Ur héh koèdour a hers hag a vizer,
* A baseu bèr ha difonnik.
* E ié de gavet è lojig,
* Rak muioh hoah ar é ziskoé
* Er sam ag en oed e bouizé.
* Tuchant, get er boén, er glahar,
* N'hel mui derhel ar é ziùhar,
* Ean e daul é véh koed, e ziskuéh un herrad
* Ha kentéh é komans diskarg é galonad.
* « Ah ! perak, e lar ean, n’em es kavet ér bed
* Meit poénieu, mizérieu ha trebilleu perpet ?
* « Aveit gouni bara d’er voéz, d’er vugalė,
* « En don ag er hoèdeu em es huézet bamdé,
* « Ha hoah dré fin huézein mar chéren blankigeu
* « E oé rekis ou rein d’er reseùour tauseu !
* « Er marú e gavan bourussoh
* « Eit er vuhé-men a valloh.
* « O Maru, lan a zoustér,
* « Deit bean d’em dégemér ! »
* Er Marú en des kleùet,
* Er Marù e zou ariù :
* « Petra e houlennet ? »
* E lar ean d'en den biù.
* — O Marù, e reskond er hoédour
* Genoh ne vennan ket monet.
* Mes, mar karet, deit d’em sekour
* De sammein éndro me béh koed. »
* A bèl er marù e vé galùet :
* « Deit bean, o marù, skuéh on ér bed. »
* Mar ven nezé tostat,
* Dehou kentéh é vou laret :
* « O Marù, arriù oh ré abred,
* Gorteit hoah un herrad ! »
# Ar c’heuneutaer hag ar maro

Oberennoù damheñvel pe handelvoù all zo ivez, gwelout Guerzenneu Breih-Izel/Er Marù hag er Hoèdour.
| ◄ Ar maro hag ann den reuzeudik | Ann den en deuz a-walc’h a vezo va ferc’hen  ► |
Eur paour keaz keuneutaer goloet holl a vrankou, Dindan he veac’h keuneud hag he zamm bloavesiou Kroummet beteg ann douar, a glemme hirvouduz O vont, a zoug he gamm, d’he di-soul mogeduz. Kollet gant-han he nerz, isil, leun a anken, Gant ar boan a c’houzanv e stlap he fagoden.
N’en deuz bet nemet poan abaoe m’eo ganet. Ha den ker paour hag hen a harp he droad er bed ? Aliez hep tamm bara, hep liard bemdez-c’houlou, He c’hrek, he vugale, soudarded ha gwirou,  Kredourien hag aner A ra d’ar reuzeudik koll he benn, enn eur ger. Gervel a ra ’r maro, hag ann ankou war c’hed Rak-tal m’her c’hlev, d’he gaout d’ann daou-lamm ruz a red. Goulenn a ra out-han petra zo da ober ? — « Samma d’in ar beac’h-ze ! eme ar c’heuneutaer. »
 Dioc’h klenvejou ar bed e pare ar maro :  Mad pe fall, ’vel ma’z omp, choumomp evelato !  Gwell eo kaout poan eget mervel.  Ma n’am c’hredit, it d’ar garnel,  It da zellet, goude ’nn emgann,  Er mez-an-stourm,ar prad ledan.  Eno weloc’h tud kalounek,  Falc’het evel geod ar foennek ;  Ho daoulagad leun a zaelou,  Oc’h hirvoudi ho c’halounou,
O iudal, torret ho ezel :  — « Gwel eo beva evit mervel !  Mervel, mervel a zo spountuz,  A greiz ann nerz ez eo doaniuz,  Doaniuz, dreist holl, pa vez tra red  Lavaret kenavo d’ar bed  Pell dioc’h ar vro, pell dioc’h ar vamm,  Ha dioc’h kalounou all a lamm.  Poan ar bed-ma ne d-eo netra,  Poan ar bed-all eo ar wasa !
# Guerzenneu Breih-Izel/Er Mèuour hag er Penmoh

| ◄ En deu Jao | Er Mèuour hag er Penmoh | Er Marù hag er Hoèdour ► |
* Un dén é fozel un hent pras
* Hed é gorv e oé astennet,
* Goleit a fang betag é fas
* Hag è zillad hantér renget.
* Bout oé bet a vitin ér foér,
* Ha ben en noz er bambochér
* En doé karget mui paud mat
* Eit ma hellé charéat.
* En toul fozel enta koéhet,
* Get è gorvad è oè chomet
* En ur stad biskoah truhèkoh.
* Bout oé énou teil, breinaté…
* Hag arriù kent pèl ur penmoh
* Um laka de furjal énné.
* « Kerhet kuit a vamen, lon vil, »
* E lar er mèuour get kounar.
* Kentéh er penmoh ar é hoar
* Um den un tammig a drechil,
* Hag e chouk ar é ziardran.
* En ur seuel é ben nezé,
* « Hui lar d’ein “lon vil”, emé ean ;
* Ne hran ket kaz a gement-sé.
* Guersou, é houian mat, ur lon braù n’en don ket ;
* Mes bout zou lonned vil estroh eidon ér bed,
* Hag amen, p’hou kuélan.
* Hoant em es de laret
* Nen don ket er vilan
* E misk en ol loñned.
* Rak m'hou kav è guirionné
* Lousoh hoah eid-on mé.
* Sellet è pè sort stad
* E oh hui, méùour peur,
* Koéhet get hou korvad,
* E kreiz er fang, en deur !
* Sellet er baùitel e zou doh hou kéneu
* Hag hou fri ru ha glas get kement a lommeu
* E hues lonket én hou puhé !
* Hui lar é oh roué er bed…
* O ia, me gred, ur péh a roué,
* Ur roué ér fang astennet !
* Hous inean, n’hé guélan mui
* Ar hou fas è splannein ;
* Nen doh nameit lousteri,
* Rak sé guèl e genein
* Mèuour lous, bout ur penmoh
* Eit bout un dén sort genoh.
# An Azen hac ar C’hy.

Oberennoù damheñvel pe handelvoù all zo ivez, gwelout An azen hag ar c’hi.
| ◄ Al Leön, an Oc’h hac ar C’hole. | An Azen hac ar C’hy. | Al Leön hac ar Raz.  ► |
FABL 15.
An Azen hac ar C’hy.
D’e vest e re cherio ar c’hy
Ha qencouls da oll dud an ty,
Ha tout e rent ive dezàn
Eur vignoniach ar gaëra.
An azen, pa voel qement-ze,
Gant anvoas e c’huanade ;
Ma commanças neuse timat
Da vlam e etat miserabl.
Ne gave qet tra resonabl
E vije eur c’hy agreabl,
Da vea mignon tud an ty
Ha divar daul ar mest dibri,
Pa ne re evit qement ze
Nemet c’hoari e zidalve.
En a renqe dougen ar bas,
Lies ar foet en e zisc’hras,
Na n’en devoa qet an amzer
Da chom eur moumet dibreder ;
Hac en obstant da gement-ze
Da hini anê ne blije.
Ya, emezàn, gant rezon
Eo poent chanch a gondition :
Poent bras eo din ober etat
A eur vicher qen profitabl.
Abars eur pennat goude ze,
Pa voelas e vest o vale,
E teu da zonjal ê affer
Da gommanç esse e vicher.
Ober a ra an dro dezàn,
Sevel ha disqen ha quea ;
Mont a ra adarre en dro ;
Ober a ra ar pichero.
Mæs pa ra chiboudic a za,
E tol e dreid dreist e ziou-scoaz.
Ar mest a gommamç da grial
Hac ar voerset a deu ractal,
Ma voe al lourdot frotet mad
Da zisqi pe vlas e voa ar c’hoad.
Sans moral.
Qement a so ebars er bed
Ne eller james da gavet :
Pep-hini en deus e banchant,
Natur, vertu ha disqamant,
Hac ar pes ne ellomp-nìn qet
Cals a re-all o grai ezet.
Evidoc’h da vea den fur,
Mar ded a eneb an natur,
Ne reet na ne leverret
Netra hac a ve talvoudec. :
# An Azen hag ar C’hi

Oberennoù damheñvel pe handelvoù all zo ivez, gwelout An azen hag ar c’hi.
| ◄ Mac’harit ar C’herc’h neiz | An Azen hag ar C’hi | Hirvoudou ar paour keaz Fumer, deiz interramant e gorn butun ► |
Red eo en em zikour : Setu lezen ar bed.
An azen koulskoude n’en greaz ket, eun devez.
P’evit petra e vankas ? Er gouzout ’zo diez,
Rak evidon-me, a gred,
En despet d’ar c’homzou goapus,
Eo azen loen truezuz.
Mont a ra da Landi, goustad ha dibreder,
Skoaz oc’h skoaz gant eur c’hi kiger,
E’n eur zougen, var e gein,
E vestr, Jerom a Gerzrein.
E kichen Lambader da ober eur vorenn
Jerom a fell dezhan diskenn.
Kerkent, an azen da beuri,
A zrevi.
Guir eo, an askol a vank,
Ar melchen avad ’ zo stank
A greis e galon, an azen
A douze, flour, al letounen.
« Jerom, emezhan, ne ra fors
» Pe rous pe zu ’ vez an dors,
» Dribi a ra ouz ar pes a vez
» Gant ar pez ’ zo, greomp meurlarjes.
Ar c’hi, puchet en he gichen,
A lavar dezhan evelhen :
« Te ’ vel ac’hanon, va mignon,
» O c’hlaourenna gant an naon ;
» En eur beuri, tro da gein,
» Ama, tostoc’h d’ar bern mein ;
» Va zamm-kreun, en eur mouchouer
» A velan stag var da dailler.
» Eaz e vezo d’in er paka
» Hag ober eul lein ar vella. »
Grik ebed a berz an azen
Re c’hoek e kave ar melchen.
— « E’n han’ Doue, mignon ker,
Distro eun tammik da dailler.
— « E’n ’ Doue, torr penn ma zoud,
» (Hag an dra-ma ’ dlefez da c’houd),
» Desk en em voaza da iun,
» Ken a vezo Jerom dihun.
» Souden e savo, m’euz douet.
» Pellik mad ’ zo e ma kousket.
» Pa zihuno, d’id e troc’ho,
» Euz an dorz ar pes a garo,
» Ha marteze, var ar marc’had,
» Amann e’n daou du, eun troc’had.
» Da c’hortoz e raffez brao,
» Starda da goff gant da bao. »
Hag hen da beuri a nevez.
Etre daou, eur bleiz a ziwez
Ha c’hoant ganthan, kaout kig azen.
— « Va mignon ki, deus da m’ difenn. »
Ar c’hi, puchet var he lost,
A respont : « Kemer ar post,
» Da c’hortoz ma savo da vestr.
» Dizual oud ha digabestr ;
» Galoup kuit d’an daou lamm ruz
» Ken a vezi eat a guz.
» Me ’ rank chomm da zeski iun
» Ken na vezo Jerom dihun.
» Leinet eo d’id ; petra ’ c’hedez ?
» Mar gra d’id Guillou re a brez,
» Distag ganthan eur ruaden
» Ken a velo nao stereden. »
Mez araog m’hen doa peur-gomzet
An azen paour ’ zo diskaret.
Kaloun galet ouz an estren,
A gouez truez e’n he c’herc’hen.
Dioc’h ma ri,
E kavi.
# Ar citrouillezen hac ar mez

Oberennoù damheñvel pe handelvoù all zo ivez, gwelout Guerzenneu Breih-Izel/Er Sitrouillen hag er Vézen.
| ◄ Ar merc’het hac ar secret | Ar citrouillezen hac ar mez | An anevalet clan gat ar vocenn  ► |
Qement a ra Doue a so gret ha gret mat : Er bed-oll dre ma zan ez eo un dra anat,
Hac ar citrouillez er brouvo.   ur bajanec hanvet Garo,
Dre ma compren ar picol frouëzen
Ha peguen munud e zreugen,
O sonjeal e petra oa an Autrou-Doue
Pa grouas ar citrouillezen,
Var an douar, qen izel-se.
M’em boa hi savet oc’h ur bot,
Guez bras, fræs teo, e c’his ma faut !
Pebes dommaich ne viges qet, va phaut,
Galvet da reï da voez e conseil ar c’hrouër ;
Guelloc’h a vige bet, m’er goarant, peb affer,
Hac ar c’hraon dero vize mat
Stag oc’h ur gorzen goaq ha plat.
Caër em eus songeal em speret,
Doue a renq beza manqet.
Re a speret am eus hac a vir ne allan
Ober cousq, goude leïn, evel an ezen-man ;
Hac hen a stoq e gorf dindan ur vezen vras,
Ha prestic goude e roc’has.
Mez a ioa a stolladou,
A istribil oc’h ar bodou.
Unan, o tistaga crenn,
A goes cloq var fri an den ;
Hen a chenchas e ganaouen.
Hola ! ’me Garo, o tihuna : Petra so ama oc’h va goana ? Oh ! pardon din, va fri o voada ! Na ma vije bet, e plaç mez,
Oc’h an derven-ze citrouillez ? Doue en deus miret, ha ræson en deus bet,
Hac, e qement a ra, ra vo Doue meulet.
# Guerzenneu Breih-Izel/Er Sitrouillen hag er Vézen

Oberennoù damheñvel pe handelvoù all zo ivez, gwelout Ar citrouillezen hac ar mez.
| ◄ En Azen hag er Hi bihan | Er Sitrouillen hag er Vézen | Er Geneùen hag en deu Chikannour ► |
* Kement tra groeit get Doué
* Ar en doar hag en né
* E zou groeit mat, nitra suroh.
* En histoér-men en diskoei d’oh.
* Ur labourér, Matao hanuet,
* E ié d'er park arlerh é bred
* D'hobér en dro ag é vléad.
* Ché ean arriu, ben un herrad,
* Er hrien, édan un eruen
* Dirak ur gaèr a sitrouillen.
* A vou soéhet n’hel ket parrat
* E huélet en eruen mézad,
* Ia, mézad, fréh ker bihañnik
* A pen des ar ur blantennig
* Ur fréhen vras, ur sitrouillen !
* N’hellé ket monet én é ben
* En des ur frében ker bihan
* Hur huéen ag er ré vrasan,
* Hag ur fréhen ker ponér
* Ur blantennig ken distér.
* « Amen en des manket en Eutru Doué,
* « E lar Matao én ur seuel e skoé.
* « Ar en blantennig-men lakat ur sitrouillen !
* « Mes guél e oé kentoh hé lakat én eruen,
* « Ha stagein doh er blantennig
* « Er vézen-men ker bihannig.
* « Elsé, d’em chonj, en treu e vehé bet plénoh ;
* « Nen don ket mé Matao aveit Doué abiloh,
* « Mes goah arzé neoah m’ar n’en dès er Hroéour
* « Men galúet guéharal eit monet d’er sekour ! »
* Kentéh Matao ar er hrien
* Um asten doh troed en erùen,
* Ha goudé men dé astennet,
* En bér amzér é ma kousket.
* Chetu nezé un taul aùel,
* E huéhein ar er bareu dél.
* Ar é fri é koeh ur vézen…
* Ha men dén dihousket aben.
* Ean e gav ar é valog,
* Doh é varù chomet é krog,
* Fr vézen diskaret.
* E fri e oé kignet.
* « Petra zou, emé ean, goêdein e hra me fri !
* « Sellet, alkent, sellet ! Na brauet en hoari !
* « Més un hoari aral e vehé bet guélet
* « E léh er vézen-men, pe vehé bet koéhet
* « Ur sitrouillen
* « Ag en erùen !
* « Doué n’en des chet vennet
* « Ma vehen bet lahet.
* « Bremen é komprenan perak er sitrouillen
* « E zou ar en deileg é léh bout én érùen ;
* « Bremen erhat é huélan :
* « Ol en treu groeit get Doué
* « E zou groeit ag er guellan. »
* Ha Matao d’er gér nezé
* En ur gannein a galon
* D’en Eutru Doué mélasion.
# Guerzenneu Breih-Izel/Er Geneùen hag en deu Chikañnour

| ◄ Er Sitrouillen hag er Vézen | Er Geneùen hag en deu Chikañnour | En diù Glom ► |
* Deu berhindour en doé kavet un dé
* Ar en hent pras ur geneùen-kalvé :
* Sel, emé ind, ur geneùen !
* Hag é sellet doh er fréhen
* Un deuren e za én ou beg,
* Hag e zivir doh ou dent
* Unan anehé bean e blég
* Eit hé cherrein ar en hent ;
* En aral aben kaer er pous
* En taul ar é grabonneu.
* « Gorteit emé ean, me lapous
* « Mar kaves té mat keneu,
* « N'ou havan ket mé fal eué.
* « Chetu petra e chonjan mé :
* « En hani en des ketan pen
* « Taulet é sel ar er fréhen,
* « Hennéh hemb kin hé lonkou
* « Hag en aral e sellou. »
* — Hama, e reskond er hansort,
* « Mar behé ur rézon sort-sé
* « Hur lakehé de vout akord.
* « Me huél mé splann, trugéré Doué.
* Ha mé, e lar en aral,
* — « Ha te gred é on mè dal ?
* « Er geneùen em es guélet
* « En ha rauk té, peurkeh skornet. »
* — Skornet ! Mé ! Tuchant, me hostiz,
* Tuchant me ia de ziskoein d'is
* Mar dé men dorn skornet,
* Nag ha pehé guélet
* « Er fréhen ém rauk mé,
* « Ataù è guirionné
* « Mé em es hi santet ketan. »
* Etrézé goah d’er hoah chikan
* Epad ma oent è kasein ton
* Chetu arriù ar en dachen
* Er Juj a beah ag er hanton :
* — « Petra zou ? » emé ean aben ;
* Hag en deu chikañnour
* E gonz ag ou afér.
* — « Mat », e lar er Barnour.
* Kentéh ean e gemér
* En é zehorn er geneùen
* Hé feut hag e lonk er vouiden
* Dirak en deu amoed
* Bammet doh er sellet.
* — « Bremen ne vou ket mui chikan,
* E lar ean dehé goudé ;
* Chetu ur pok de bep unan
* Ha laret hoah trugéré
* P'en dé guir ne hues chet mizeu ! »
* Lénour, mar karet me cheleu,
* Dirak er Justiz ne iéet
* Meit bihannan ma helleet !
* Pégement a dud aheurtet
* En des ou madeu dismantet
* E prosézal en eil doh ég ilé ?
* Liés é larér, ha guir é :
* En hani e houni e gol.
* Nen doh hui enta hantér fol
* E vonet é Justiz
* De zispign elsé hou madeu ?
* Avèl en deu hostis,
* Petra hou pou hui ? Er pokeu :
* Get en dud a lézen
* E chomou er vouiden.
# An daou gudon

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Ann diou goulm gant Gab Milin
* An Daou Gudon gant Yann Gere
* En diù Glom gant Stefan ar Strad
# Guerzenneu Breih-Izel/En diù Glom

Oberennoù damheñvel pe handelvoù all zo ivez, gwelout An daou gudon.
| ◄ Er Geneùen hag en deu Chikañnour | En diù Glom | En Azen hag er Hi ► |
* Diù glommig um garé én ur féson tinér
* Unan anehé, chuéh ér gér,
* E lakas én hé chonj un dé
* Monet d'hobér ur dro balė.
* En aral e laré dehi :
* « Me hoér, petra e chonjet hui ?
* « Monet de ridek pèl doh er gér
* « Ha me lezel me unan kaèr !
* « Ankoéheit bean kement-sé,
* « Rak, me hoér beur, kredet mé,
* « D'er ré um gar avel omb ni
* « E ma kalet en disparti
* « Ken eurus omb hun diù kevret !
* « Gorteit ahoèl ma vou paset
* « Er gouian kri, er fal déieu ;
* « Gorteit amzér er bokéteu !
* « Pe véet pèl doh-ein,
* « Ne hrein meit huañnadein ;
* « Me chonj hous héliou dalhmat,
* « Me larou : Me zou mé erhat,
* « Mes penaus é ha get me hoér ?
* « E ma édan er fal amzer.
* « Hemb nitra de zèbrein marsé !
* « Get ur jiboésour didruhé
* « Un dé benag e vou lahet !
* « Chomet genein enta, chomet ! »
* Er honseu sé ker kalonek
* E douchas er geh fraouilleg.
* Més bean é toublas ar nehi
* En hoant de huélet bro:
* — « Keméret confort, e mé hi,
* Abred é vein endro
* Ret é beajein guehavé ;
* En neb n'en des nitra guélet
* « Nitra n'hellou laret eué.
* « Me gontou d'oh, me hoér karet,
* « Er bourusan neùétedeu.
* « Ur blijadur lan a zoustér
* « E gaveet doh me cheleu. »
* Kenavo nezé en diú hoér
* E laras en eil d'égilé
* En ur chuillein paud a zareu.
* Er veajerèz hemb dalé
* Adrest er gué, er mañnéieu,
* D'ur vro aral en des neijet.
* Kent pèl e koéh ur barrad glau,
* Hé diùaskel e zou glubet ;
* A néijal é ma ret arsau ;
* Ne gav aveit dichen
* Nameit ur goh deruen.
* Un herrad édan er bareu,
* Séhein e hra hé fluenneu.
* Ha hi éndro d'er lùé,
* En ur park a gosté
* Ur glom aral hé des guélet
* Etal un nebed gran streuet.
* Ha deit hoant dehi kentéh
* De néijal betag er léh.
* Bout oé énou laseu kuhet :
* Abén é ma louiet, tapet.
* Er laseu e oé brein,
* Ha dré fin pigosein
* E hès moiand dehi um den,
* Mès koll e hra mar a bluen…
* Un dra goah de zoujein :
* Chetu kentéh ur spaloér
* Ar nehi é spladein ;
* E ziùaskel digor kaèr,
* Arriù ur skoul eué
* Ha brezél étré en deu laèr.
* Er glommig pèl dohté
* E néij è rauk, hemb koll amzér :
* « Sovet on alkent emé hi,
* En ur zichen ar ur hoh ti. »
* Mès un avrelaud a zek vlé
* — Er vugalé zou hemb truhé —
* E vout geti un taul mén
* Ken ne dé blonset he fén.
* Nezé er gèh veajeréz
* Hantér varù, hantér maheignet,
* E zou hé halon lan a hloéz
* En devout hé bro dilézet.
* A hers hag a vizér,
* Hé diùaskel koéhet,
* Distroein e hra d’er gér
* Devat hè hoér karet.
* Na braset è ou joé, ou leuiné,
* A p’arriuant en eil get égilé !
* Mar det, Bretoned, d’er hérieu,
* Bean é kaveet misérieu
* El er glommig ag en histoér !
* Hag un dé devat hou predér,
* Allas ! éndro hui sei eué,
* Mès maheignet korv hag iné ;
* Kollet hou pou nerh ha iéhed,
* Kollet hou pou er fé.
* Laret d’ein : pé sort Bretonned
* E veet hui nesé ?
# Guerzenneu Breih-Izel/En Azen hag er Hi

Oberennoù damheñvel pe handelvoù all zo ivez, gwelout An azen hag ar c’hi.
| ◄ En diù Glom | En Azen hag er Hi | Er Iar présius ► |
* <poem>
* Gourhemen er Hroéour
* E lar d’emb um sekour
* En eil hag égilé.
* Enep d’er lézen-sé
* Un azen aheurtet
* En doé, un dé, péhet.
* N’en des chet fal galon
* Neoah, er peurkèh lon,
* Mès un tammig é ma pennek
* Ar un dro men dé skoarnek,
* Ur huéh e véajé
* Goleit é gein a banérieu ;
* E vestr en hélié,
* Er hi e oé geté ou deu.
* Arriù e hrant étal ur prad,
* Er mestr hernet um daul a blad
* Eit gobér un hun kousket.
* Hag en azen é péret.
* Degetan er hi e sellé,
* Mes deit oé hoant dehou eué :
* — Kansort, emé ean d'en azen,
* Pe blijehé genoh dichen
* Eit ma hellein kemér
* Me miren er banér !
* En aral e gavé mat
* Er heauten ag er prad
* Ha kol amzér ne venné ket.
* — Gorteit, me mignon, e lar ean
* Ken ne vou er mestr dihunet ;
* Ember é saùou, e gredan. »
* Ha kaer en dès klemmein
* D’er hi peur é ma ret iùnein.
* Chetu ur blei nannek
* E tiboug ag er hoed
* Hag er lon skoarnek
* E arsaù a béret.
* Aben é huch d'er hi :
* Mes er hi ne voulj ket,
* « A pe vou dihunet,
* Er mestre zei d'hou tihuen »
* E reskond ean d'en azen.
* De hortoz, par ma hellet,
* Ridet, kansort, bréchennet ;
* Hou karneu e zou hoarnet mat.
* Mar da er blei ha tostat,
* Draillet dehou é chajel,
* Taulet ean ar er bratèl ! »
* Epad er predeg-sé.
* Get er blei didruhé
* En azen oé bet taget.
* Ha raksé me gred mé
* Ret é um sekour perpet
* En eil hag égilé.
# An azen hag ar c’hi bihan

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* An Azen hag ar C’hi bihan gant Yann Gere
* En Azen hag er Hi bihan gant Stefan ar Strad
# An azen hag ar c’hi

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* An Azen hac ar C’hy gant Guillaume Ricou
* An Azen hag ar C’hi gant Yann Gere
* En Azen hag er Hi gant Stefan ar Strad
# An Azen hag ar C’hi bihan

Oberennoù damheñvel pe handelvoù all zo ivez, gwelout An azen hag ar c’hi bihan.
| ◄ Al Louarn besk | An Azen hag ar C’hi bihan | Peronel hag he fodad leaz ► |
Goud an tu da blijout, a zo eur berlezen
Ha ne zao ket e peb histren.
Kredit hen : ma n’her c’hredit ket
Selaouit eun dra c’hoarvezet.
Nag ar bed a zo drol, a lavare ’n azen.
Koll a ran va skiant, pa velan o tremen,
Eun dra dreist oll souezus.
Lod a blij, lod ’ zo egazus.
Guelit Azor. Eun tamm ki,
N’eo ket brassoc’h evit va fri ;
Mad, hennez,
Ha bemdez,
Epad ma taoler ouzin mein,
A vez d’hezan flouret he gein.
Gant an Aotrou, gant an Itron,
Da bep mare, e pep feson,
E vez great anezhan stad :
Bara lardet, tammou kig gad,
Souben al leaz, me ’ c’hoar petra ?
Ha goulskoude, petra ’ ra ?
Rei he droad, ober siboudik
Ha da heul eun arzadennik,
Setu tout : Sevel he bao…
Evit kement-se atao
N’eo ket diez, Ober brazik ?
Eur pez kaer ! Eun arzadennik ?
Dre c’hras Doue, beteg hen,
N’eo ket siferniet va c’hornaillen.
Sokendellien ! me a velo
Pe gi, pe ve a c’hounezo.
Gant ar sonj-ma, e’n he spered,
E tremen an nos heb kousked.
Antronoz vintin, e’r flouren,
E velaz he vestr ho pourmen.
Sada ’n azen o vond, a gammejou gorrek,
Ha sevel a viches he bao lous ha blevek
Var benn skoas an Aotrou.
Ha da heul, a leiz e c’hinou,
Distaga eur pes blejaden,
Ken a dregernas an dachen.
« — Petra eme ’n Aotrou, a glask heman ouzin ?
C’hoant da zansal pe da c’hoarzin ?
C’hoarzin a rei, dansal ive,
Heb dale,
Rak bremaik e souno, stard,
Ar vombard. »
Hag hen, paka eur geuneuden
Da rei fest ar vas da ’n azen.
Hema pa glevaz ar zoun,
Heb dale pell, a jenchas toun.
Ker mezek a tra, da c’houde,
D’he vab bihan e lavare :
E’r penn kenta eus va amzer,
E veven e ti eur meiller
Hag a gane m’oa eun dudi
Eur zoun a zo mad he deski :   Va zud chommit e’n ho pragou
M’o c’heuz truez euz ho pensou.
Ha, nemed c’hoant ho pe da iun,
Prenit ho korn, dioc’h ho putun.
# Guerzenneu Breih-Izel/En Azen hag er Hi bihan

Oberennoù damheñvel pe handelvoù all zo ivez, gwelout An azen hag ar c’hi bihan.
| ◄ Er Marù hag er Hoèdour | En Azen hag er Hi bihan | Er Sitrouillen hag er Vézen ► |
* N’aséamb ket gobér
* Er péh ne jauj ket d’emb,
* Rak kur poén, hun amsér
* Sur mat e golleemb,
* Ha mar ne gredet ket
* M’hou ped de cheleuet
* Petra oé dégoéhet
* Get un azen amoed.
* Ean doé vennet un dé
* Kemér skuir ar er hi
* Eit bout chérabl eué
* Doh er mestr ag en ti.
* Er hoh tammig ki-sé,
* E mé ean kounaret,
* Muioh aveit-on mé
* E zou ataù karet.
* Me labour mat neoah,
* Hag er mestr, er vestréz
* E ra d’ein tauleu bah
* Ken e gamman liés.
* Petra e hra hennéh,
* Aveit bout mignonnet ?
* « Rein é bat, er peurkeh !
* « Ha dehou vé boket!
* « Mar faut ker bihan-sé
* « Aveit bout istimet,
* « Mer groei forh és eué,
* « Mer groei, ne vankein ket. »
* Hag un herrad goudé,
* Chetu ean é tostat
* En ur momand ma oé
* E vestr én imur vat.
* Dehou bet er balog
* Er skoarneg e saù
* E garneu diarauk
* Get ur pen sonnen vrau !
* « Tuchant me ziskoei d'oh,
* E lar er mestr fachet,
* Gobér ardeu brauoh,
* Azen dall, lon drujet. »
* En tauleu barh nezé
* E goéh skank arnehou
* Ha me lar : goaharzé !
* Goaharzé aveit-ou !
* Perak eué lakat
* Chonjeu sod en é ben ?
* Ha perak ankoéhat
* Nen dé meit un azen ?
# An den piz hac ar yar toferez aour

Oberennoù damheñvel pe handelvoù all zo ivez, gwelout Guerzenneu Breih-Izel/Er Iar présius.
| ◄ Ar pesqetaer hac ar pesq bihan | An den piz hac ar yar toferez aour | An intanvez yaouanq  ► |
Dibaut an den c’hoantus na goll
Aliez tout, o songeal gounit oll.
Ur gonchen græt gat hon tud coz A zisclerio peguen guir eo ar gauz.   Un den a oa, hac he ne oa qet paour,
Rac bemdez dioc’h e yar e teue ur vi-aour.
He, O Songeal enni caout un tensor cuset,
Gat c’hoant rastella pront en d’eus hi toulgoffet.
Pa-dal ! he ziabars e pep qis a oa grêt
Hevel mil oc’h coff ar yer-all,
Eus a bere neb vi guenneq ebet na dal.
Dre e faut e-hunan en d’eus collet e stal.   Houma d’an dud fallacr a so ur guentel scler !
D’ar pet n’hon eus-ni qet guelet, en hon amser,
Eus ar beure dan nos coet er stal izella
O clasq pignat re bront var ar stal huella ?
# Guerzenneu Breih-Izel/Er Iar présius

Oberennoù damheñvel pe handelvoù all zo ivez, gwelout An den piz hac ar yar toferez aour.
| ◄ En Azen hag er Hi | Er Iar présius | Er Hroèdur hag en Néh Estig ► |
* D’er liésan en dud ne hrant meit kol amzér
* E klask gouni en ol madeu ;
* Er merch a gement-sé, m’er havou én histoér
* Em es kleuet get un tadeu,
* A zivout d’en dén hont, mestr d'ur iar présius,
* Ur iar ag e zové, nag un dra burhudus !
* Uieu milén avèl en eur :
* « Diaul bras ! emé en amoèd peur,
* Er iar-men, hanval é genein,
* E zou ur trézol kaer énni. »
* Ha deit chonj dehou d’hé lahein.
* Mès ean e gol é léh gouni
* Rak é boelleu er iar, allas ! nitra ne oé
* Nameit er péh e zou ér iér aral eué.
* Aveit-oh hui, tud diaviz
* E sou téchet d’en avaris,
* Chetu, mar karet profitein,
* Un tamig furnés de brénein.
* Eleih a dud é bèr amzér
* E sou koéhet don er vizér.
* Perak è mant elsé koéhet ?
* E klask bout pinùik rè abret.